stanford-oval/wikipedia huggingface dataset:
טקומסה
ביוגרפיה > מלחמת טקומסה

טקומסה נסע דרומה במטרה לנסות לגייס עוד אומות לחזון הגדול שלו. את הכוח הוא הפקיד בידי אחיו, שביטל את האיסור הדתי על נשק מערבי, והחל לרכוש אותו בכמויות גדולות מידי הבריטים בקנדה. טקומסה הורה לו לא לנקוט בשום פעולה לפני שובו. אולם הריסון החליט לנצל את ההזדמנות ששני האחים פועלים בנפרד, כדי לנסת לשים קץ לקונפדרציה האינדיאנית אחת ולתמיד. הריסון הגיע סמוך לטיפקאנו ב-6 בנובמבר 1811, עם 1,000 חיילים, ונפגש עם נציג של טנסקאווטאווה שהציע שביתת נשק זמנית עד למשא ומתן שיתקיים למחרת. הריסון הסכים, וחנה בסמוך.
למחרת, ב-7 בנובמבר 1811, בשעה ארבע לפנות בוקר, תקף טנסקאווטאווה את מחנהו של הריסון בקרב טיפקאנו. הריסון היה זהיר מספיק והציב זקיפים רבים בשטח מחנהו. כמו כן הורה לחייליו להישאר בכוננות בלילה ולישון בבגדיהם. התקפת האינדיאנים הביאה לכ-70 הרוגים בקרב חייליו, ולכ-120 פצועים, אך גם האינדיאנים סבלו אבדות כבדות. ב-8 בנובמבר 1811 פשט צבאו של הריסון על טיפקאנו, וגילה שהעיירה ננטשה. החיילים העלו את העיירה באש ועזבו את המקום. ניצחונו של הריסון הקנה לו את הכינוי "טיפקאנו".
ביוגרפיה > מלחמת 1812

קרב טיפקאנו היווה מכה קשה מנשוא, אולם טקומסה לא התייאש והחל לבנות מחדש את הקונפדרציה. למזלו, בשנת 1812 פרצה מלחמה חדשה בין ארצות הברית לבריטניה, שזכתה לכינוי "מלחמת 1812". טקומסה החל ליצור קשרים עם הבריטים, ובהמשך חתם עמם על ברית רשמית. ברית זו הבטיחה כי בריטניה תפעל להקמת קונפדרציית שבטים אינדיאנים בצפון מערב ארצות הברית, תמורת תמיכת השבטים של טקומסה בכוחות הבריטים. הוא איחד את צבאו עם צבאו של הגנרל הבריטי אייזק ברוק, ולקח חלק פעיל במצור על דטרויט.
לאחר כניעת העיר, הובא למערכה נגד הבריטים מפקד חדש, הלא הוא הריסון. זה האחרון, פתח בהכנות לכיבוש מחדש של דטרויט, שהייתה כעת בשליטת הכוחות המשותפים של הבריטים ושל טקומסה. פלוגה מצבאו של הריסון נחלה תבוסה בפרנצ'טאון, בסמוך לנהר ראיזין (River Raisin) ב-22 בינואר 1813. לאחר קרב זה, טבחו אנשיו של טקומסה בשבויים האמריקאיים והרגו כ-60 מהם, רובם אנשי מיליציה מקנטקי. אירוע זה כונה "טבח נהר ראיזין", והתבוסה בקרב זה הביאה למעשה לסיומה של המתקפה של הריסון על דטרויט. בארצות הברית הפכה הקריאה "זכרו את נהר ראיזין!" לסיסמה משלהבת לנקמה.
במאי 1813 הטיל טקומסה, בשיתוף פעולה עם הקולונל הבריטי הנרי פרוקטר, מצור על מצודת מייגס, בצפון אוהיו. התגבורות האמריקאיות שהוזעקו לאזור נחלו תבוסה מידי אנשיו של טקומסה, אולם המבצר החזיק מעמד. האינדיאנים החלו בסופו של דבר להתפזר, ופרוקטר וטקומסה נאלצו להפסיק את המצור ולסגת לקנדה. ביולי הותקפה שוב מצודת מייגס, אך גם מתקפה זו נכשלה. פרוקטר וטקומסה ביקשו להשיג הישג צבאי כדי להעלות את מורל האינדיאנים, וניסו לכבוש את מבצר סטפנסון. המתקפה נהדפה באבדות כבדות לתוקפים, והמערכה על אוהיו הגיעה לסיומה.
ב-5 באוקטובר 1813, התנגשו הכוחות שתחת פיקודו של טקומסה בכוח אמריקאי גדול יותר בקרב תיימז. במהלך הקרב, נהרג טקומסה, על פי המסורת לאחר דו-קרב קצר מול ריצ'רד ג'ונסון (טענה שנתמכת על ידי עדויות מטעם האינדיאנים, בהיותו בין הבודדים הרכובים על סוס, כהגדרתם את האחראי למותו של טקומסה). תיאורים נוספים מהקרב מחזקים את ההנחה באומרם שבמהלך הקרב ג'ונסון ספג ארבע פגיעות שונות, ולאחר מכן צ'יף אינדיאני שהסתער לכיוונו וירה בכתפו נהרג על ידו ביריית אקדח יחידה. עדויות כתובות מאותה עת אישרו שגופתו של טקומסה נמצאה לצד כובעו של ג'ונסון ומותו נגרם מסוג תחמושת זהה לזו שבה עשה ג'ונסון שימוש, כמו גם זווית היריות שהביאו למותו שנגרמו ככל הנראה על ידי לוחם רכוב על סוס.
בעקבות מותו של טקומסה, נגנז החלום להקמת קונפדרציה אינדיאנית, והסתיים שיתוף הפעולה בין האינדיאנים לבריטים.
משפחה

לטקומסה נולדו לפחות 2 בנים, מאהיאויקאפאיס בשנת 1780 מאשתו הראשונה מוהנטושה ולאחר גירושיו ממנה, נישא לאשתו השנייה ממאטה וממנה נולד בנו, נאיטאואינה בשנת 1796 (נפטר בשנת 1840).
ראו גם

קללת טיפקאנו
לקריאה נוספת

Dowd, Gregory Evans. A Spirited Resistance: The North American Indian Struggle for Unity, 1745-1815. Baltimore: Johns Hopkins University Press, 1992.
Drake, Benjamin. Life of Tecumseh and of His Brother the Prophet; With a Historical Sketch of the Shawanoe Indians. Mount Vernon: Rose Press, 2008.
Eckert, Allan. A Sorrow in Our Hearts: The Life of Tecumseh. New York: Bantam Books, 1992.
Edmunds, R. David. Tecumseh and the Quest for Indian Leadership. Boston: Little Brown, 1984.
Laxer, James. Tecumseh & Brock: the War of 1812. Toronto: House of Anansi, 2012.
הערות שוליים

↑  משפחתו של טקומסה (באנגלית)
↑  אינדיאנים מפורסמים: טקומסה חלק 1 (באנגלית)
↑  לימים סגן נשיא ארצות הברית תחת הנשיא מרטין ואן ביורן
| --- | --- |
בקרת זהויות :  NLI: 987007279692905171  BnF: cb144453008 (data)  GND: 118756362  ISNI: 0000 0000 7375 4736  LCCN: n80020620  NKC: jn20000701785  NTA: 099855216  SELIBR: 330221  SNAC: w6m90fj2  SUDOC: 08578902X  VIAF: 72189618   WorldCat (עם VIAF): 72189618 
איור של קרב טיפקאנו
מותו של טקומסה בקרב תיימז
מרחב טופולוגי

בטופולוגיה, מרחב טופולוגי הוא מושג שמאפשר להכליל מושגים כמו התכנסות, קשירות, רציפות והפרדה בין נקודות. המרחבים הטופולוגיים מהווים הכללה והפשטה של המרחבים המטריים.
הגדרה פורמלית

מרחב טופולוגי הוא קבוצה  {\displaystyle X} X ומשפחה  \tau  של תת קבוצות של  X המקיימת שלושה תנאים:
הקבוצה הריקה והקבוצה  X שייכים ל־ \tau .
\tau  סגורה תחת איחוד: איחוד של כל אוסף קבוצות מ־ \tau  שייך ל־ \tau .
חיתוך של שתי קבוצות מ־ \tau  שייך גם הוא ל־ \tau .  מתכונה זו נובע שכל חיתוך של מספר סופי של קבוצות מ- \tau  שייך לה, ויש המגדירים מראש כך. (ייתכן שחיתוך של מספר אינסופי של קבוצות ממשפחה זו אינו שייך למשפחה.)
הקבוצות השייכות ל- \tau  ייקראו קבוצות פתוחות.  \tau  נקראת הטופולוגיה על  X. קבוצה שמשלימתה פתוחה תיקרא קבוצה סגורה. איברי  X יקראו "נקודות".
פורמלית, ניתן להסתפק בתנאי השני והשלישי בלבד להגדרת הטופולוגיה. אלו גוררים את התנאי הראשון מכיוון שהטופולוגיה סגורה לאיחוד ריק (הקבוצה הריקה) וחיתוך ריק (המרחב כולו).
דוגמאות > מרחב טריוויאלי

לכל מרחב  X ניתן להגדיר טופולוגיה  \tau =\{X,\varnothing \}.
קל לראות שקבוצה זו מקיימת את כל התכונות הנדרשות מטופולוגיה.
ניתן להבחין שלכל  X בן יותר מנקודה אחת, מרחב זה אינו מטריזבילי. (למשל, כיוון שאינו מרחב האוסדורף)
דוגמאות > מרחב דיסקרטי

טופולוגיה נוספת אשר ניתן להגדיר על כל מרחב  X היא הטופולוגיה הדיסקרטית -  (X,{\mathcal {P}}(X)). כלומר, טופולוגיה בה כל תת-קבוצה של  X היא קבוצה פתוחה.
גם במקרה זה, ניתן לראות ללא קושי רב שמדובר במרחב טופולוגי.
בשונה מהמרחב הטריוויאלי, מרחב זה לעולם מטריזבילי. (כיוון שהוא מתקבל על ידי המטריקה הדיסקרטית - מטריקה עבורה לכל  x\neq y,  d(x,y)=c).
דוגמאות > הטופולוגיה הקו־סופית

דוגמה מעט יותר מורכבת לטופולוגיה היא הטופולוגיה הקו-סופית מעל מרחב  X כלשהו. בטופולוגיה זו, הקבוצות הפתוחות הן אלה שהמשלים שלהן סופי, והקבוצה הריקה. (ההוכחה לכך שמדובר במרחב טופולוגי נעשית תוך שימוש בכללי דה מורגן). בניסוח מתמטי:
\tau _{\text{co-finite}}=\{A\subseteq X\mid |A^{c}|<\infty \}\cup \{\emptyset \}.
עבור  X אינסופי, טופולוגיה זו עשירה מהטופולוגיה הטריוויאלית וענייה ממש מהטופולוגיה הדיסקרטית. (טופולוגיה אחת נקראת עשירה מאחרת אם כל הקבוצות הפתוחות לפי השנייה פתוחות גם לפי הראשונה). במרחב אינסופי, הטופולוגיה הקו-סופית אינה האוסדורף.
מרחב פשוט קשר

הספרה היא דוגמה למרחב פשוט קשר מכיוון שניתן לכווץ כל לולאה לנקודה באופן רציף.
מרחב פשוט קשר הוא מרחב טופולוגי קשיר מסילתית, שבו אפשר לכווץ כל לולאה סגורה לנקודה אחת, באופן רציף. זוהי הדרך הפורמלית לנסח את הדרישה שבמרחב לא יהיו חורים שאפשר לאתר אותם באמצעים חד־ממדיים. מרחבים כאלה הם מן העצמים היסודיים בטופולוגיה אלגברית.
הגדרה

מרחב טופולוגי הוא פשוט קשר אם הוא קשיר מסילתית וגם כל לולאה רציפה במרחב הומוטופית לאפס. כלומר, כל פונקציה רציפה  S^{1}\rightarrow X אפשר להרחיב לפונקציה רציפה  D^{2}\rightarrow X (כאשר  D^{2}=\{(s,t)\in \mathbb {R} ^{2}\mid s^{2}+t^{2}\leq 1\} הוא עיגול היחידה). מן ההגדרה נובע שמרחב קשיר הוא פשוט קשר אם ורק אם החבורה היסודית  \pi _{1}(X) היא טריוויאלית.
דוגמאות

המישור האוקלידי הוא פשוט קשר, משום שכל לולאה אפשר לכווץ בהדרגה לנקודה אחת. לעומת זאת, אם מוציאים מן המישור נקודה אחת, הוא מפסיק להיות פשוט קשר – את המסילה המקיפה את הנקודה החסרה אי אפשר לכווץ. כזה הוא המצב כל עוד הקבוצה שמוציאים היא חסומה. אם מוציאים ממישור קרן, התוצאה היא שוב מרחב פשוט קשר, מכיוון שאי אפשר להקיף את הקרן החסרה בלולאה שתאבחן את חסרונה. אם מוציאים מהמישור ישר שלם, הוא מתפרק לשני מרכיבי קשירות, שכל אחד מהם פשוט קשר.
הכדור התלת-ממדי הוא פשוט קשר. אם עושים בו גומה, הוא נותר פשוט קשר, אלא אם הגומה הופכת לחור מפולש העובר בכדור מצד לצד. במקרה כזה אפשר, כמקודם, לעטוף את החור בלולאה שלא ניתן לכווץ לנקודה. אם מוציאים מכדור את הליבה שלו, שצורתה גם היא כדורית, מתקבל מרחב פשוט קשר – את החור שנוצר אי אפשר לאתר באמצעים חד־ממדיים (כאן נדרשת חבורת ההומולוגיה השנייה,  H^{2}).
הטורוס, טבעת מביוס ובקבוק קליין הם דוגמאות למרחבים שאינם פשוטי קשר.
תכונות

פרק זה לוקה בחסר. אנא תרמו לוויקיפדיה ו.
תנאי הכרחי לכך שמרחב יהיה פשוט קשר הוא שהמרחב יהיה קשיר מסילתית, ובפרט קשיר. במרחבים שאינם קשירים מסילתית, ניתן לבדוק בנפרד האם כל רכיב קשירות מסילתית הוא פשוט קשר בפני עצמו.
הכיסוי האוניברסלי

למרחבים טופולוגיים מסוימים (ובהם כל היריעות) קיים מרחב כיסוי אוניברסלי, שהוא מרחב קשיר מסילתית ופשוט קשר, המכסה אותם באופן נוח במיוחד. מרחבים כאלה אפשר לתאר כמרחבי מנה של מרחב הכיסוי, ביחס לחבורה היסודית. מן ההגדרה נובע מיד שהחבורה היסודית של מרחב פשוט קשר היא טריוויאלית.
ביאורים

↑  זהו נימוק חלקי, שכן יש לנמק מדוע לולאה המהווה העתקה על הספרה גם היא ניתנת לכיווץ רציף לנקודה.
| נושאים בטופולוגיה אלגברית |
| --- | --- | --- |
| מושגי יסוד | מרחב CW • סימפלקס • הומיאומורפיזם • הומוטופיה |  |
| חבורה יסודית | מרחב כיסוי • מרחב פשוט קשר • מרחב פשוט-קשר מקומית-למחצה |  |
| הומולוגיה | סדרה מדויקת |  |
הטורוס אינו פשוט קשר. ניתן לראות שבלתי אפשרי לכווץ באופן רציף את הלולאות בתמונה לנקודה
מרכז הסחר הבין-לאומי דאליין

| --- | --- |

 מידע כללי
 סוג:  גורד שחקים
 מיקום:  דאליין
 מדינה:  סין
 הקמה ובנייה
 תקופת הבנייה:  2003–2019 (כ־16 שנים)
 תאריך פתיחה רשמי:  2019 
 סגנון אדריכלי:  אדריכלות פוסט-מודרנית 
 מידות
 גובה:  370.2 מטר (1,198 רגל) מטר
 קומות:  86 (+7 קומות תת-קרקעיות)
 
 קואורדינטות:  38°55′11″N 121°37′59″E﻿ / ﻿38.919611111111°N 121.633°E﻿ / 38.919611111111; 121.633
 he
 
מרכז הסחר הבין-לאומי דאליין (בסינית: 大连国际贸易中心; בסינית מסורתית: 大連國際貿易中心) הוא גורד שחקים אשר נמצא תחת בנייה הממוקם בדאליין, ליאונינג, הרפובליקה העממית של סין.
כאשר תושלם בנייתו של הבניין הוא יגיע לגובה 370.2 מטר מהקרקע ויכלול 86 (+7 קומות תת-קרקעיות) קומות. בניית הבניין החלה בשנת 2003 והסתיימה ב-2019. לאחר שיגיע לגובהו הסופי יהיה הבניין אחד מהבניינים הגבוהים בסין ובעולם כולו (מקום 45 בעולם).
הערות שוליים

↑  http://skyscrapercenter.com/building/dalian-international-trade-center/8980
ערך זה הוא קצרמרבנושא גורדי שחקים ובנושא סין. אתם מוזמנים לתרום לוויקיפדיה ו.
אייזק גריי

אייזק פוסי גריי (באנגלית: Isaac Pusey Gray;‏ 18 באוקטובר 1828 –  14 בפברואר 1895) היה פוליטיקאי אמריקאי מאינדיאנה, איש המפלגה הרפובליקנית ולאחר מכן המפלגה הדמוקרטית, שכיהן כמושל אינדיאנה ה-18 וה-20 בשתי תקופות כהונה בלתי רצופות בשנים 1880–1881 ובשנים 1885–1889. בשנים שלאחר מלחמת האזרחים האמריקאית הוא פיקח על, תהליך אשרורם של התיקונים לחוקת ארצות הברית כאשר היה חבר בסנאט של אינדיאנה. הוא עבר לשורות המפלגה הדמוקרטית בעקבות השחיתות שהתגלתה בממשלו של נשיא ארצות הברית יוליסס ס. גרנט, אך היה בעימותים באופן קבוע עם יריביו במפלגה הדמוקרטית שבאופן תמידי התייחסו לטקטיקות שלו כאשר היה רפובליקני, וכך הוא זכה לכינוי "סיזיפוס של נהר ובאש".
ראשית חייו

אייזק גריי נולד במחוז צ'סטר שבפנסילבניה כבנם של ג'ון והאנה וורת'ינגטון גריי, שהיו בעלי פונדק, קווייקרים באמונתם. כשהיה בן שמונה, עברה המשפחה לאורבנה שבאוהיו, וב-1842 לניו מדיסון שבאוהיו. בניו מדיסון, למד גריי בתחילה בבית ספר ציבורי. לאחר סיום לימודיו הוא היה לפקיד בחנות למוצרי בית, ובהמשך היה לבעליה שלהחנות לאחר שרכש אותה ממעסיקו. ב-1850 הוא נשא לאישה את אלייזה ג'קואה, ולזוג נולדו ארבעה בנים. שניים מהם נפטרו בינקותם, אך השניים האחרים גדלו והיו לימים עורכי דין.
ב-1855 עברו גריי ומשפחתו ליוניון סיטי שבאינדיאנה, שם הוא פתח חנות חדשה. עד מהרה הוא היה מעורב בפוליטיקה המקומית והיה לדמות בולטת בקהילתו. הוא החל ללמוד משפטים בזמנו החופשי וב-1861 התקבל ללשכת עורכי הדין. לימים הוא אמר שהוא למד משפטים כדי לקדם את הקריירה הפוליטית שלו, דבר שהיה חשוב בפוליטיקה של אינדיאנה באותם ימים.
מלחמת האזרחים

חודש אחד בלבד לאחר שגריי פתח את משרד עורכי הדין שלו, פרצה מלחמת האזרחים האמריקאית, והוא נרתם לגיוס פלוגה של מתנדבים. הוא הצטרך לצבא האיחוד כקצין בדרגת קולונל ובסתיו 1862 הוא הוצב לפקד על רגימנט הפרשים הרביעי של אינדיאנה. הוא פיקד על הרגימנט כנגד כוחות צבא הקונפדרציה שהיו תחת פיקודו של הגנרל ג'ון האנט מורגן ליד מנפורדוויל, קנטקי בדצמבר 1862. בצבא האיחוד שירת גריי כשנה עד שפרש מהשירות בעקבות כך שלא קודם בדרגה.
כאשר התרחשה הפשיטה של מורגן לאינדיאנה ביולי 1863, ניתן לגריי הפיקוד על רגימנט של הלגיון של אינדיאנה כדי לסייע בבלימת הפלישה. כשבוע לאחר מכן פורקה היחידה לאחר שמורגן אולץ להמלט מהמדינה. גריי נשאר במיליציה לאחר הפלישה, וקיבל את הפיקוד באזורו, אך לא השתתף יותר בקרבות. לאחר המלחמה שב גריי לעיסוקו בעריכת דין.
ראשית הקריירה הפוליטית

בהדרגה הפך גריי לאדם אמיד והרחיב את תחומי עיסוקו לעיבוד דגנים ולבנקאות. ב-1865 הוא היה אחד החברים המייסדים של בנק האזרחים ביוניון סיטי. הוא המשיך לגלות עניין בפוליטיקה והחליט להתמודד על משרה ציבורית. לפני שהמפלגה הוויגית קרסה באמצע שנות ה-50 של המאה ה-19, הוא היה חבר בשורותיה, ולפני המלחמה הוא החליט להיות רפובליקני. ב-1866, בהתמודדותו הראשונה על משרה ציבורית, הוא התמודד מול ג'ורג' וושינגטון ג'וליאן בבחירות המקדימות של המפלגה הרפובליקנית, בתקווה להיות מועמדה לקונגרס, אך הובס.
חבר הסנאט של אינדיאנה

ב-1870 התמודד גריי כמועמד הרפובליקנים בבחירות לסנאט של אינדיאנה. הוא ניצח בבחירות וייצג את מחוז רנדולף. הוא נבחר כנשיא הזמני של הסנאט. הוא לקח חלק פעיל בסנאט בקידום האשרור של התיקונים לחוקת ארצות הברית שהתקבלו לאחר המלחמה, ושבמסגרתם נאסרה העבדות ולאפרו-אמריקאים הוענקה זכות הבחירה.
כאשר הוגש לאשרור התיקון האחרון, ניסו הדמוקרטים לעזוב את הסנאט כדי למנוע את קיומו של קוורום. גריי צפה את הצעד הזה, רץ על דלת האולם ונעל אותה. הדמוקרטים דרשו לדעת מי נעל אותם ובאיזו סמכות. גריי השיב מיד שהוא עשה זאת וגרם למהומה. לאחר מכן התקבצו הדמוקרטים בחדר קטן וסירבו להצביע על אשרור התיקון. לאחר שעבר זמן מה, והם סירבו לשוב לאולם הסנאט, הורה גריי לפקידי הסנאט לתעד את נוכחותם של הדמוקרטים, אך גם את העובדה שהם נמנעו מהצבעה. לאחר מכן המשיכו הרפובליקנים לנהל את ההצבעה על האשרור, אל מול התנגדויותיהם הקולניות של הדמוקרטים. אירוע זה ייגרום בעתיד לגריי לבעיות קשות.
באותה שנה מונה גריי על ידי הנשיא יוליסס ס. גרנט כקונסול בסנט תומאס, מינוי שאושר על ידי הסנאט של ארצות הברית, אך הוא דחה את המינוי וכתב לנשיא מכתב בו הוא התנכר לשחיתות בממשלו. יחד עם רפובליקנים רבים, הוא החליט לפרוש מהמפלגה על רקע השחיתות, והצטרף למפלגה שהוקמה אז, המפלגה הליברלית הרפובליקנית (אנ'). הוא השתתף בוועידה הארצית של מפלגה זו ב-1876, אך לאחר שהיא לא הגיע להישגים בבחירות של אותה שנה, גמלה בליבו של גריי ההחלטה לעבור לשורות המפלגה הדמוקרטית.
סגן מושל אינדיאנה

ב-1876 היה גריי מועמד הדמוקרטים למשרת סגן מושל אינדיאנה כשותפו למרוץ של ג'יימס ויליאמס, זאת מתוך תקווה לזכות בקולותיהם של רפובליקנים לשעבר. התכסיס נחל הצלחה, והם ניצחו בבחירות. על אף הצלחתו, סלדו מגריי רבים מחברי המפלגה הדמוקרטית, שזכרו את האירוע בסנאט כאשר אושרר התיקון לחוקה. ב-1880, כאשר הוא ביקש לזכות במועמדות המפלגה למשרת מושל אינדיאנה, הוא הובס תבוסה ניצחת, אך הוא זכה שוב במועמדות לתפקיד סגן המושל, הפעם כשותפו למרוץ של פרנקלין לנדרס. חודש אחד לאחר מכן נפטר המושל ויליאמס, וגריי הושבע במקומו כמושל.
בתקופת כהונתו זו של גריי כמושל היו הישגיו מועטים, שכן נותרו שלושה חודשים בלבד להשלמת תקופת כהונתו של המושל ויליאמס המנוח. בבחירות הכלליות נוצחו גריי ולנדרס, וגריי ניסה פעם נוספות להיבחר למשרה ציבורית. הוא היה יכול להיעזר בידידיו בסנאט המדינתי ולהכניס את שמו כמועמד הדמוקרטים לסנאט של ארצות הברית ב-1881, אך הוא הובס ברוב של 81 מתנגדים מול 62 תומכים. לאחר מכן הוא שב לעיסוקו בעריכת דין, אך ניסה להתמודד שוב על משרת המושל בוועידת הדמוקרטים המדינתית ב-1884. עד אז, התפוגגה במידת מה ההתנגדות כלפיו, והוא זכה במועמדות.
שנותיו האחרונות

ב-1888 היה גריי אחד המועמדים הדמוקרטים למשרת סגן נשיא ארצות הברית, אך הפסיד את המועמדות לאלן ג. תורמן, בעיקר בשל האזכור של מעשיו כאשר היה רפובליקני על ידי יריביו. הוא שב לעסוק בעריכת דין, ובשל כל המצבים להם הוא נקלע, הוא זכה לכינוי "סיזיפוס של נהר ובאש". גם ב-1892 הוא כמעט וזכה במועמדות למשרת סגן הנשיא, אך הובס שוב לאחר שיריבו עלה לדוכן הנואמים כדי להזכיר שוב את הסיפור על מעשיו של גריי בעת אשרור התיקון לחוקה עשרים שנה קודם לכן.
ב-1893 מינה הנשיא גרובר קליבלנד את גריי לשמש כשגריר במקסיקו. גריי כיהן בתפקיד על למותו במקסיקו סיטי ב-14 בפברואר 1895 כתוצאה מדלקת ריאות. נשיא מקסיקו הורה על הורדת כל הדגלים לחצי התורן לכבודו של גריי, ודיוויזיה מלאה של צבא מקסיקו ליוותה את ארונו עד לגבול ארצות הברית-מקסיקו, ומשם הוא הועבר לאינדיאנפוליס. הלווייתו התקיימה ביוניון סיטי, שם הוא נטמן בבית הקברות של העיר.
לקריאה נוספת

Gugin, Linda C.; St. Clair, James E, eds. (2006). The Governors of Indiana. Indianapolis, Indiana: Indiana Historical Society Press, pp. 174-182.
מרכז גרינלנד פולי

| --- | --- |

 מידע כללי
 סוג:  רב-קומות, גורד שחקים
 שימוש:  משרדים
 מיקום:  ג'ינאן
 מדינה:  הרפובליקה העממית של סין 
 הקמה ובנייה
 תקופת הבנייה:  2010–2015 (כ־5 שנים)
 תאריך פתיחה רשמי:  2015 
 אדריכל:  סקידמור, אווינגס ומריל 
 מידות
 גובה:  301 מטר (988 רגל) מטר
 שטח:  111,064 מטר רבוע
 קומות:  61 (+3 קומות תת-קרקעיות)
 
 קואורדינטות:  36°39′46″N 117°00′06″E﻿ / ﻿36.66275°N 117.00166667°E﻿ / 36.66275; 117.00166667
 he
 
מרכז גרינלנד פולי הוא גורד שחקים שמשמש למשרדים אשר ממוקם בעיר ג'ינאן שבמחוז שאנדונג שבסין. גובהו של המגדל הוא 301 מטרים (988 רגל) והוא כולל כ-61 קומות עליות ו-3 קומות תת-קרקעיות. המגדל משתרע על שטח של 111,064 מטר רבוע וכולל כ-860 מקומות חנייה ו-22 מעליות. בניית המגדל החלה בשנת 2010 והסתיימה כעבור 5 שנים, בשנת 2015. המגדל הוא המגדל הגבוה ביותר בעיר ג'ינאן וה-38 בגובהו בסין כולה.
ראו גם

המגדלים הגבוהים בעולם
ליטופ פלאזה
מגדל צ'אנג פו ג'ין מאו
הערות שוליים

↑  http://www.skyscrapercenter.com/building/greenland-puli-center/10358
מרכז הסחר העולמי צ'ונגצ'ינג

| --- | --- |

 מידע כללי
 סוג:  גורד שחקים
 מיקום:  צ'ונגצ'ינג
 מדינה:  הרפובליקה העממית של סין הרפובליקה העממית של סין
 הקמה ובנייה
 תקופת הבנייה:  2012–2024 (כ־12 שנים)
 אדריכל:  קוהן פדרסן פוקס (KPF) 
 מידות
 גובה:  458 מטר (1,535 רגל) מטר
 שטח:  248,470 מטר רבוע
 קומות:  99 (+4 קומות תת-קרקעיות)
 
 קואורדינטות:  29°33′11″N 106°30′49″E﻿ / ﻿29.553151°N 106.513724°E﻿ / 29.553151; 106.513724
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןמרכז הסחר העולמי צ'ונגצ'ינג(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןמרכז הסחר העולמי צ'ונגצ'ינג
 
מרכז הסחר העולמי צ'ונגצ'ינג (Corporate Avenue 1) הוא גורד שחקים אשר נמצא תחת בנייה במחוז צ'ונגצ'ינג שבסין. המגדל מתנשא לגובה של 458 מטר (1,535 רגל) וכולל 99 קומות. (קיימות עוד 4 קומות תת-קרקעיות) כאשר בניית גורד השחקים תושלם הוא יהפך למגדל הגבוה ביותר במחוז צ'ונגצ'ינג ולחמישי בגובהו בכל סין. המבנה משתרע על שטח של 248,470 מטרים רבועים וכולל 44 מעליות ו-815 מקומות חנייה.
בניית המגדל החלה בשנת 2012 והיא צפויה להסתיים בשנת 2025.
מתכנני הבניין הם משרדי האדריכלים קוהן פדרסן פוקס (KPF) וקבוצת P & T.
הערות שוליים

↑  http://skyscrapercenter.com/building/corporate-avenue-1/148
↑  Chongqing 100, KPF (באנגלית)
כולי האי ואולי

כולי האי ואולי הוא ביטוי ארמי שנאמר בתמיהה, ומשמעותו: "וכי גם אם יושקעו המאמצים המרובים ביותר - כל מה שיעלה בידינו הוא רק סיכוי להצלחה?"
מקור הביטוי

מקור הביטוי הוא בתלמוד הבבלי, בו מובאים דבריהם של כמה אמוראים, שהבינו מתוך הפסוקים שביחס לדרישות האל מהאדם תמיד קיימת האפשרות שהאדם לא מילא את חובתו.
רבי אמי כי מטי להאי קרא בכי "יתן בעפר פיהו אולי יש תקוה" אמר כולי האי ואולי. רבי אמי כי מטי להאי קרא בכי "בקשו צדק בקשו ענוה אולי תסתרו ביום אף ה'". אמר כולי האי ואולי רבי אסי כי מטי להאי קרא בכי "שנאו רע ואהבו טוב והציגו בשער משפט אולי יחנן ה' [אלהי] צבאות" כולי האי ואולי
.
החלופה "כולי האי ואפשר"

ביטוי בעל משמעות דומה הוא כולי האי ואפשר. בתלמוד מסופר על רבי אלעזר בן פדת שהיה עני מרוד. מסופר עליו, כי כאשר הקיז דם, לא היה לו מה לאכול, והוא תחב בפיו ראש של שום, והתעלף מחולשה. הקב"ה התגלה אליו בחלומו ושאל אותו אם ברצונו שיהפוך את העולם מתחילתו, דהיינו שיחריב את העולם ויברא אותו מחדש, כדי שאולי הפעם יולד רבי אלעזר במזל טוב. אמר רבי אלעזר בן פדת: "כולי האי ואפשר?" (=כל זה, ורק אולי?!). הוא הוסיף ושאל אם כבר חי את רוב שנות חייו, ומשנענה בחיוב ויתר על הצעתו של ה'.
הערות שוליים

↑  מגילת איכה, פרק ג', פסוק כ"ט.
↑  ספר צפניה, פרק ב', פסוק ג'.
↑  ספר עמוס, פרק ה', פסוק ט"ו.
↑  תלמוד בבלי, מסכת תענית, דף כ"ה, עמוד א'
פרידת אברהם ולוט

פרידת אברהם ולוט או מריבת רועי אברהם ורועי לוט הוא סיפור מקראי המופיע בספר בראשית, פרק י"ג, פסוקים ה'–י"ח, ומתאר את היפרדות אברהם מלוט בעקבות מריבה בין רועיהם. הריב הסתיים בדרכי שלום, ואברהם ויתר ללוט על כברת ארץ השייכת לו. לאחר הפרידה, הבטיח ה' לאברהם על הארץ.
תיאור הסיפור במקרא

על פי ספר בראשית, פרק י"ג, פסוקים ה'–י"ג, לוט ואברהם נפרדו זה מזה בעקבות מריבה בין הרועים. בתחילת הסיפור מתואר לוט כאיש עשיר מאוד, כמו שאברהם היה אחרי עלייתו ממצרים. לא מפורש בכתוב על מה הייתה המריבה בין רועי לוט ורועי אברהם, אך מסופר שבעקבות אותה מריבה הציע אברהם ללוט להיפרד כדי למנוע את המריבה, ונתן ללוט לבחור ראשון את השטח שלו:
וַיֹּאמֶר אַבְרָם אֶל-לוֹט, אַל-נָא תְהִי מְרִיבָה בֵּינִי וּבֵינֶךָ, וּבֵין רֹעַי וּבֵין רֹעֶיךָ: כִּי-אֲנָשִׁים אַחִים, אֲנָחְנוּ. הֲלֹא כָל-הָאָרֶץ לְפָנֶיךָ, הִפָּרֶד נָא מֵעָלָי: אִם-הַשְּׂמֹאל וְאֵימִנָה, וְאִם-הַיָּמִין וְאַשְׂמְאִילָה.
לוט קיבל עליו את הצעת הסכם השלום, לחלוקת השטח, ובחר בככר הירדן (אזור סדום). הסיפור מסתיים בישיבתם הנפרדת של אברם ולוט:
וַיִּשָּׂא-לוֹט אֶת-עֵינָיו, וַיַּרְא אֶת-כָּל-כִּכַּר הַיַּרְדֵּן, כִּי כֻלָּהּ מַשְׁקֶה – לִפְנֵי שַׁחֵת ה' אֶת-סְדֹם וְאֶת-עֲמֹרָה, כְּגַן-ה' כְּאֶרֶץ מִצְרַיִם, בֹּאֲכָה צֹעַר. וַיִּבְחַר-לוֹ לוֹט אֵת כָּל-כִּכַּר הַיַּרְדֵּן, וַיִּסַּע לוֹט מִקֶּדֶם; וַיִּפָּרְדוּ אִישׁ מֵעַל אָחִיו.  אַבְרָם יָשַׁב בְּאֶרֶץ-כְּנָעַן; וְלוֹט יָשַׁב בְּעָרֵי הַכִּכָּר, וַיֶּאֱהַל עַד-סְדֹם.
תיאור הסיפור במקרא > הבטחת הארץ לאברהם

לאחר הפרידה בין אברהם ללוט, אמר ה' לאברהם לצפות לכל הכיונים על מנת לראות מה הוא וזרעו הולכים לקבל, וציווהו ”קוּם הִתְהַלֵּךְ בָּאָרֶץ לְאָרְכָּהּ וּלְרָחְבָּהּ כִּי לְךָ אֶתְּנֶנָּה.” (בראשית יג יז). במגילת בראשית מופיע תיאור מסלול הליכתו של אברהם סביב כל הארץ, ולאחריו, התיישב אברהם באלוני ממרא בחברון, והקים שם מזבח לה'.
פרשנות > פרשנות מסורתית

כבר בסיפור המקראי לוט אינו מוצג באור חיובי – אברהם הוא יוזם הפתרון, והמוותר על חבלי הארץ, ולוט בוחר לשבת דווקא בסדום, שעליה הכתוב מספר ”וְאַנְשֵׁי סְדֹם רָעִים וְחַטָּאִים לה' מְאֹד” (שם, י"ג).
פרשנות > פרשנות מסורתית > פירוש רש"י, מדרשי האגדה

רש"י פירש את המריבה בין הרועים בעקבות מדרש בראשית רבה כמריבה על טוהר המידות:
ויהי ריב – לפי שהיו רועים של לוט רשעים ומרעים בהמתם בשדות אחרים, ורועי אברם מוכיחים אותם על הגזל.
 והם [רועי לוט] אומרים: נתנה הארץ לאברם ולו אין יורש, ולוט יורשו, ואין זה גזל והכתוב אומר והכנעני והפרזי אז בארץ – ולא זכה בה אברם עדיין.
מדרש זה בא להסביר את סוף פסוק ז': ”וְהַכְּנַעֲנִי וְהַפְּרִזִּי אָז יֹשֵׁב בָּאָרֶץ”, וכן גם את המשך הפסוקים שבהם מובטחת ארץ כנען לאברם. מדרש נוסף שמביא רש"י בנושא מחדד את גישת חז"ל לגבי עקרונותיו המוסריים של אברם מול לוט:
ויסע לוט מקדם – הסיע עצמו מקדמונו של עולם. אמר: אי אפשי [אינני רוצה] לא באברם ולא באלוהיו.
כלומר, העקרונות של אברם העיקו על לוט, והוא לא רצה להחילם על עצמו. מסיבה זאת הוא בחר ללכת דווקא למקום שבו היו העקרונות הפוכים מאלה של אברם – סדום; כמו שניתן לראות בסיפור הכנסת האורחים של אברם, אל מול היחס שמקבלים האורחים בסדום.
פרשנות > פרשנות מסורתית > פירוש הרמב"ן

בניגוד לרש"י, רמב"ן דרש את הפרשה על דרך הפשט, ומסביר את המריבה כסכסוך רגיל על שטחי מרעה: בזמן שרועי אברהם רצו לרעות במקום מסוים היו שם כבר ורעי לוט ולהפך, ובגלל כמות המקנה הרועים כל הזמן הפריעו אלה לאלה. הוא מסביר את החלק הקשה "והכנעני והפרזי אז בארץ" (סוף פסוק ז') כדאגה של אברם שעמי הארץ יפשטו וישדדו את עדריהם, והמילית "אז" נאמרת כי דרכם של העמים אז לנדוד ממקום למקום, ובאותה שנה הם היו בארץ הנגב אך בשנה הבאה הם עברו למקום אחר.